เรื่อง	       ขอให้ปรับปรุงแก้ไขผนังขอบฟุตบาททางเท้าและอิฐบล็อคกันขอบดินบริเวณสวนหย่อม บนถนนเทพรักษ์  
               บริเวณด้านหน้าโครงการเอพพิโซด  คอนโดมิเนียม
เรียน       กรุงเทพมหานคร
อ้างถึง    รูปภาพผนังขอบฟุตบาททางเท้าบนถนนเทพรักษ์  บริเวณด้านหน้าโครงการเอพพิโซด  คอนโดมิเนียม

ด้วยนิติบุคคลอาคารชุดเอพพิโซด คอนโดมิเนียม ตั้งอยู่เลขที่ 45  ถนนเทพรักษ์  แขวงอนุสาวรีย์ เขตบางเขน  กรุงเทพฯ  10220    ขอความอนุเคราะห์ท่านเร่งดำเนินการปรับปรุงแก้ไขผนังขอบฟุตบาททางเท้าบนถนนเทพรักษ์  บริเวณด้านหน้าโครงการเอพพิโซด  คอนโดมิเนียม  และอิฐบล็อคกันขอบดินบริเวณสวนหย่อม ซึ่งได้รับความเสียหายจากงานขยายถนน  และรื้อปรับปรุงฟุตบาททางเท้า  จากโครงการถนนสายเชื่อมระหว่างถนนวิภาวดีรังสิตกับถนนพหลโยธิน 50  ตั้งแต่ช่วงกลางปี 2564  เนื่องจากงานปรับปรุงขอบฟุตบาทใหม่ต่างระดับ กับ พื้นฟุตบาทเดิมและถนนทางเข้าโครงการ ประมาณ 30 เซ็นติเมตร  (รายละเอียดตามรูปภาพประกอบ)    
นิติบุคคลอาคารชุดฯ ได้มีการประสานสอบถามกำหนดการกับเจ้าหน้าที่ควบคุมงานของท่านเมื่อช่วงเดือนธันวาคม 2565  แจ้งว่าอยู่ระหว่างดำเนินการเร่งงานก่อสร้างสะพานข้ามแยก  ในส่วนงานปรับปรุงผนังขอบฟุตบาททางเท้าจะจัดผู้รับเหมาเข้าดำเนินการภายหลัง  อีกทั้ง  ได้รับร้องเรียนจากผู้พักอาศัยภายในโครงการเรื่องทัศนียภาพบริเวณด้านหน้าโครงการ
ดังนั้น  นิติบุคคลอาคารชุดฯ  จึงส่งหนังสือมายังท่าน  โปรดเร่งดำเนินการปรับปรุงผนังขอบฟุตบาททางเท้าบนถนนเทพรักษ์  บริเวณด้านหน้าโครงการเอพพิโซด  คอนมิเนียม โดยด่วน  
ทั้งนี้  หากท่านมีข้อสงสัยประการใด กรุณาติดต่อผู้จัดการอาคาร คุณจิตรเลขา  อุทุมเทวา  E-mail : episodecondo1@gmail.com  หรือที่หมายเลขโทรศัพท์ 02-052-0502   นิติบุคคลอาคารชุดฯ ขอขอบคุณล่วงหน้ามา ณ โอกาสนี้ 
 จึงเรียนมายังท่านเพื่อทราบและโปรดดำเนินการ
#1555 #bkkrongtook